Записник од продолжение на 41-та Седница на Совет на Општина Берово одржана преку zoom платформа

Одделение за правни и општи работи

Одделение за правни и општи работи

Општина Берово

**З А П И С Н И К**

***Од продолжение на 41-та редовна седница на Советот на Општина Берово одржана на ден 16.11.2020 година со online присуство на zoom платформата со почеток во 16:00 часот*.**

Седницата ја отвори и со неа раководеше Претседателот на Советот на Општина Берово, Јован Матеничарски.

Од вкупно 15 Советници на седницата присуствуваа 15 Советници и тоа: Јован Матеничарски, Славица Фурнаџиска, Предраг Монев, Драган Мустачки, Гоце Ружински, Даниела Кржовска, Благица Русковска, Фахрудин Мустафов, Емилија Пачемска, Јован Ковачовски, Герасим Гриовски, Горан Фидански, Габриела Чучурска и Александар Чамовски и Јованка Василевска Петрушева.

На седницата присуствуваа Градоначалникот на Општина Берово, Звонко Пекевски раководителот на одделението за општи и правни работи Анита Рунтевски, одговорен сметководител Татјанка Муртовска, раководител на Одделение за јавни дејности Биљана Марковска, директорката на ОЈУЗД – Детска градинка „23 Август“ – Берово Невена Таковска .

Претседателот на Совет на Општина Берово, Јован Матеничарски, ги поздрави присутните и ja продолжи 41-та Седница на Совет по следниот:

**ДНЕВЕН РЕД**

1. ***K1 – Квартален извештај за извршувањето на буџетот на Општината за трет квартал од 2020 година;***

Претседателот отвори дискусија по предложената точка појаснувајки дека комисија не е одржана поради актуелната ситуација со пандемијата, предложи да се повика одговорниот сметководител Татјанка Муртовска и на кратко да ја образложи предложената точка. Муртовска ги поздрави присутните и појасни дека од вкупниот буџет од 3 23 756 000 на приходна страна има реализација од 58% додека на расходна страна има реализација од 52%. Основниот Буџет го образложи ставка по ставка во однос на приходна и расходна страна. Даночни приходи, ставка 711 има реализација од 72%, данок на имот од правни лица, данок на имот... реализација од 70%, данок на специфични услуги- комунална такса за привремен престој, фирмарина, комунална такса за користење на улици патишта со патничи и товарни возила, јавно осветлување, такса за користење простор пред деловна просторија.... сите овие приходи ја сочинуваат ставка 717 реализација од 65%. Дозвола за вршење на дејност реализација од 33% од буџетираното, тука спаѓа надоместокот за Б интегрирана дозвола, надоместок за одржување на јавна чистота.... Неданочни приходи, ставка 722 има 70% реализација тука спаѓаат таксите кои граѓаните ги упаќаат за различни барања и потреби што ги имаат, приходи од тендери за прекугранична соработка има реализација од 0% др неданочни приходи 13% донации, спонзорства.... Трансфери и донации, тековни трансфери 58% - приход по основ на ДДВ од Државата, капитални приходи- ставка 733, 731 надоместок за концесии за користење на вода за производство на електрична енергија 0% односно немаме ваков тип на наплата...ова е на кратко реализација на Буџетот на приходна страна.

На расходна страна ставка 401 и 402 се платите и надоместоците, ставка 404 надоместоци кон Советници има 48% реализација, резерви и недефинирани расходи програма А0 127 000 реализација... комунални услуги, греење, комуникации и транспорт 52% реализација, ставка 423 реализација 34 %, 424 поправки и тековно одржување, 41% реализација. Во 425 ставка 32% реализација, други тековни расходи 426 ставка 51% членарини во домашни организации, објави и огласи, ддв за квартали во тековна година.... Каматни плаќања, две рати буџет од 16 000, буџетот е направен по однос на висината на ратата точно.Ставката 464 најголем дел буџетот се однесува на исплата на рати кон Пелагонија 62%реализација, тука исто спаѓаат и реализација и трансфери за пензионирање, исплатено е едно решение заклучно со 30.09. Капитални расходи, ставка 480 реализација од 5,5% резултат на нереализиран договор со економски оператор за набавка на тезги за зелениот пазар, ставка 486 за набавка на машина за чистење на канализација...

За збор се јави советник Славица Фурнаџиска во врска со ставка 482, односно дали има неисплатени ситуации? На што Муртовска појасни дека освен исплата од агенција која се чека за кракот на улица вo Безгаштево, други неисплатени ситуации нема, односно се завршени сите наследени и превземени ситуации, се очекуваат нови кои ќе бидат соодветно обработени и ќе биде постапено по истите. Никој друг не се јави за збор, пристапено е кон гласање со **15 гласа ЗА, нема Советници кои гласале ПРОТИВ, нема воздржани Советници**, усвоен е *K1 – Квартален извештај за извршувањето на буџетот на Општината за трет квартал од 2020 година.*

1. ***K2 – Квартален извештај за достасани ненамирени обврски на Општината за трет квартал од 2020 година;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, усвоен е *K2 – Квартален извештај за достасани ненамирени обврски на Општината за трет квартал од 2020 година.*

1. ***K3 – Квартален извештај за задолжување на Општината за трет квартал од 2020 година;***

Претседателот на Совет Матеничарски отвори расправа по предложената точка, за збор се јави советничката Славица Фурнаџиска „исплатата на кредитот до крајот на задолжувањето уште колку рати преостануваат?“, на што Муртовска образложи дека преостануваат уште 10 рати од по 1.168 707 денари наредните 5 години, односно до 2025 година. Пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, усвоен е *K3 – Квартален извештај за задолжување на Општината за трет квартал од 2020 година.*

1. ***Предлог Одлука за основање на заедничко јавно претпријатие за регионално управување со отпад;***

Претседателот на Совет Матеничарски отвори расправа по предложената точка, барајки од координаторите на советничките групи да се произнесат дали е потребно образложување на оваа точка, двајцата координатори на советничките групи, Монев и Фурнаџиска се произнесоа дека нема потреба од образложување за збор се јави Градоначалникот Пекевски појасувајки дека одлуката е една од низата на одлуки кои се неопходни од Советот за основање на претпријатието за депонирање на отпад, никој не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, усвоена е *Одлука за основање на заедничко јавно претпријатие за регионално управување со отпад.*

1. ***Стратегија за меѓуетничка интеграција во образованието и младински активизам на Општина Берово;***

Претседателот на Совет Матеничарски отвори расправа по предложената точка, присутна беше и раководителката на одделението за јавни дејности Билјана Марковска, која ја образложи предложената точка, појаснувајки дека Општина Берово е една од 15 општини за изработка на стратегијата, од јуни формирана е комисија за унапредување на меѓуетничка интеграција кадешто членови се преставници од Општината и преставници од училиштата, во консултација со преставниците од училиштата добивме акциски планови кои се вметнатни во меѓуетничката стратегија за интеграција. Од страна на Министерство за Образование и наука е објавен повик за доделување на средства за активности кои допринесуваат за развој на меѓуетничка интеграција во основните и средни училишта и аплицираат за тој грант. На овој начин се постигнува меѓуетничка кохезија помеѓу младите и се овозможува подобра едукација и начин за добивање на средства. За збор се јави советничката Емилија Пачемска потенцирајки дека оддамна постои на меѓуетничка интеграција во училиштата и е вметнато во програмите, меѓутоа ова со стратигијата е од пообемен тип, и секако дека е добро да се донесе. Никој друг не се јави за збор, пристапено е кон гласање ***со 15 гласа ЗА, нема Советници кои гласале ПРОТИВ, нема воздржани Советници***, е усвоена *Стратегија за меѓуетничка интеграција во образованието и младински активизам на Општина Берово.*

1. ***Предлог О Д Л У К А за утврдување на критериуми за распределба на блок дотацијата од програмата Н1-Основно образование по училиштата во Општина Берово;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоена *О Д Л У К А за утврдување на критериуми за распределба на блок дотацијата од програмата Н1-Основно образование по училиштата во Општина Берово*.

1. ***Предлог О Д Л У К А за давање на трајно користење без надомест на движни ствари -информатичка опрема на ОСУ„Ацо Русковски“ – Берово;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоена *О Д Л У К А за давање на трајно користење без надомест на движни ствари -информатичка опрема на ОСУ„Ацо Русковски“ – Берово*.

1. ***Предлог О Д Л У К А за прифаќање на донација – IT опрема од ЗЕГИН ДОО Скопје;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоена *О Д Л У К А за прифаќање на донација – IT опрема од ЗЕГИН ДОО Скопје.*

1. ***Годишен Извештај за работата за 2019/2020 година на ОЈУЗД – Детска градинка „23 Август“ – Берово;***

Претседателот на Совет Матеничарски отвори расправа по предложената точка, за збор се јави советничката Славица Фурнаџиска, „материјалите што ги имаме добиено не се технички уредени односно има неусогласеност со фонтовите“ директорката на ОЈУЗД – Детска градинка „23 Август“ – Берово Невена Таковска, појасни дека отпечатените верзии се во ред за во иднина ќе се усогласат фонтовите и поддршката. За збор се јави советничката Емилија Пачемска која постави прашање до Директорката, дали се појавуваат проблеми и отежнувања во работата со КОВИД пандемијата, на што Директорката појасни дека се се одвива по протокол, нема проблеми до сега нема случај за заболени дечиња. Се јави советникот Предраг Монев дали можеби ќе се предвиди набавка брзи КОВИД тестови, на што Директорката појасни дека овој проблем е дискутиран и се во план да се обезбедат 50тина тестови кои ќе се употребуваат во итни ситуации, по потреба. Проширувањето е во тек, меѓутоа се е забавено со изведувачот, има напредок меѓутоа соработката оди тешко се надеваме дека ќе се заврши се во предвидените рокови. Никој друг не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоен *Годишен Извештај за работата за 2019/2020 година на ОЈУЗД – Детска градинка „23 Август“ – Берово.*

1. ***Годишена Програма за работата за 2020/2021 година на ОЈУЗД – Детска градинка „23 Август“ – Берово;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоена *Годишена Програма за работата за 2020/2021 година на ОЈУЗД – Детска градинка „23 Август“ – Берово.*

1. ***Правилник за Измена и дополнување на Правилник за систематизација на работните места во*** ***ОЈУДГ „23 Август“;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоен *Правилник за Измена и дополнување на Правилник за систематизација на работните места во ОЈУДГ „23 Август.*

1. ***Измена на Годишен план за вработување за 2020 година на ОЈУДГ „23 Август“ Берово;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоенa *Измена на Годишен план за вработување за 2020 година на ОЈУДГ „23 Август“ Берово.*

1. ***Предлог Р Е Ш Е Н И Е за разрешување и именување на член на Совет за јавно здравје на подрачјето на Општина Берово;***

Претседателот на Совет Матеничарски отвори расправа по предложената точка, за збор се јави советничката Славица Фурнаџиска и како предлог од советничката група на СДСМ ја предложи Рабаџиска Билјана, никој друг не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоено *Р Е Ш Е Н И Е за разрешување и именување на член на Совет за јавно здравје на подрачјето на Општина Берово.*

1. ***Предлог Р Е Ш Е Н И Е за формирање на Комисија за изготвување на Програма за работа на Советот на Општина Берово за 2021 година;***

Претседателот на Совет Матеничарски отвори расправа по предложената точка ги повика советниците да ги дадат своите предлози, одлучено е членовите од претходната година да бидат повторно, односно Ружински Гоце-претседател, Славица Фурнаџиска-член, Драган Мустачки-член, никој друг не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоено *Р Е Ш Е Н И Е за формирање на Комисија за изготвување на Програма за работа на Советот на Општина Берово за 2021 година*.

1. ***Предлог О Д Л У К А за прифаќање на иницијативата за отпочнување на постапка за изработка на Урбанистичко планска документација за Туристички комплекс на КП 7757, КО Берово***;

Претседателот на Совет Матеничарски отвори расправа по предложената точка, никој не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоенa *О Д Л У К А за прифаќање на иницијативата за отпочнување на постапка за изработка на Урбанистичко планска документација за Туристички комплекс на КП 7757, КО Берово*

1. ***Предлог О Д Л У К А за отпочнување на постапката за „Измена и дополнување на УПВНМ за туристичка населба Беровско езеро“ на дел од Урбан Блок 2, Општина Берово;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоенa *О Д Л У К А за отпочнување на постапката за „Измена и дополнување на УПВНМ за туристичка населба Беровско езеро“ на дел од Урбан Блок 2, Општина Берово.*

1. ***Усвојување на записник од 38-та Седница на Совет;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоен *записник од 38-та Седница на Совет*.

1. ***Усвојување на записник од 39-та Седница на Совет;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоен *записник од 39-та Седница на Совет.*

1. ***Усвојување на записник од 40-та Седница на Совет;***

Претседателот на Совет Матеничарски отвори расправа по предложената точка, никој не се јави за збор, пристапено е кон гласање **со 15 гласа ЗА, нема Советници кои гласале ПРОТИВ, нема воздржани Советници**, е усвоен *записник од 40-та Седница на Совет.*

1. ***Советнички иницијативи и прашања;***

За збор се јави советникот Драган Мустачки, со прашање до Градоначалникот во врска со поднесената иницијатива за донесување на одлука за одредување на висина на стапката за данок за наследство и подарок кога се откажавме на дел од иницијативата требаше да ни бидат доставени дополнителни анализи, сеуште немаме одговор. Градоначалникот Пекевски појасни дека новата пресметка за корегираната стапка ќе биде доставена на некоја наредна Седница на Совет откако ќе се обезбедат услови, бидејки со сменското работење на институциите и заболените од КОВИД 19 се работи во отежнати услови. За збор се јави советникот Јован Ковачовски „прашањето е во врска со спортот и програмата за спорт, пинг-понг клубот на Берово кој е општински клуб смета дека не ја има потребната подршка, во споредба со другите клубови во државата само нашиот клуб плаќа за користење на салата, бидејки не бевме во можност да ја исполниме оваа обврска мораше да ја напуштиме салата, редовно сме вметнати во програмата за спорт имаме потпишано договор со Општина Берово, и како клуб кој има постигнато резултати на државно ниво, за набавката на опремата исто така не ни беа доделени средства па како клуб се задолживме на име на федерација, дали да ја поднесуваме програмата во иднина“, како преставник на клубот. За збор се јави Претседателот Матеничарски појаснувајки дека од страна на Советот програмата за развој на спортот и спортските активности е поддржана, реализацијата е ваша обврска. За збор се јави Градоначалникот Пекевски кој истакна дека „се целосно подржани сите оние кои се именувани како општински, меѓутоа сите оние кои се со друго име или име на некој спонзор, во зависност од финансиската состојба на општината и пристигнатите барања се постапува, наредната недела ќе има состаноци во врска со донесувањето на буџетот може да ги изнесете вашите предлози и барања, и да поразговараме за наредна година доколку се створат услови секако дека ќе бидете поддржани“. За збор се јави советничката Емилија Пачемска која истакна дека сеуште нема добиено одговор на претходната иницијатива до ЈПКР „Услуга“Берово за креирање на web страна и за финансирање на лаптоп компјутери за секое семејство по еден. Сакам да ни доставите официјални одговори. За збор се јави м-р Анита Рунтевски раководител на одделението за правни и општи работи, појаснувајки дека иницијативата е доставена до комуналното претпријатие и се чека на нивен одговор. За збор се јави Градоначалникот Пекевски „во тек е тендерска постапка преку проект, донација на лап топ компјутери некој 30тина таблети за учениците во основно образование, во тек е оформувањето на буџетот за 2021 година, па би можеле во зависност од расположливите средства да предвидиме набавка на лап топ компјутери за деца од семејства со низок социјален статус, иницијативата е прифатена и се надевам дека ќе има можност да се реализира“.

1. ***Барања од институции и граѓани;***

Претседателот на Совет Матеничарски го повика Претседателот на Комисијата за финансирање буџет и ЛЕР да се произнесе за разгледаните барања, Претседателот на Комисијата за финансирање буџет и ЛЕР, Ружински Гоце кој појасни дека на состанокот на Комисијата присуствуваше и Татјанка Муртовска која појасни дека ставката за исплаќање на помош од страна на Советот е веќе потрошена,исплатени се поголем број на решенија како помош за лекување со тоа расположливите средства се на минимум односно нема услови за исплаќање на побараната помош. Констатирано е и дека нема доволно информации во барањата за да може да се увиди дали предизвиканата штета е од невремето за да се постапи по истите. Прочитан е записникот од одржаната комисија:

Во врска со барањето од Манастирот Успение на Пресвета Богородица – Берово наш бр. 05-2113/1 од 03.-7.2020 година, по увидот во барањето и образложението од Муртовска дека средствата се исцрпени од сметката и дека само мал дел остануваат на располагање, беше одлучено дека со оглед на тоа дека се наоѓаме на крај на годината, барањето помош за изградба на нов дел во склоп на манастирот е одбиено.

Во врска со барањата од:

- „Дабевец“ – Берово примено под бр.08-2855/1 од 07.09.2020 година;

- Белчовска Емилија примено под бр. 09-2725/1 од 31.08.2020 година;

- Белчовски Новица примено под бр. 09-2707/1 од 26.08.2020 година;

- Ѓорѓи Чакиевски примено под бр. 09-2697/1 од 26.08.2020 година;

- Зоран Дракалски примено под бр. 09-2704/1 од 26.08.2020 година ;

- Илија Поповски примено под бр. 09-2826/1 од 03.09.2020 година;

- Ирена Матевска примено под бр. 09-2820/1 од 03.09.2020 година;

- Павлија Илиќ примено под бр.09-2759/1 од 31.08.2020 година;

- Парцанска Весна примено под бр. 05-2844/1 од 04.09.2020 година и

- Мустачки Зоран примено под бр. 05-2716/1 од 27.08.2020 година;

по увидот во истите, Комисијата констатира дека во прилог на барањата не се доставени записници ниту било какви акти врз кои комисијата може да ја утврди висината на причинетата материјалната штета. Приложените слики не се доволни да може да се утврди периодот кога настанала штетата, причината за штетата и висината на причинетата материјална штета.

Претседателот на совет Матеничарски ги повика координаторите на двете советнички групи да се произнесат во врска со записникот од одржаниот состанок на комисијата, ставот беше истиот односно да се поддржи донесениот заклучок од Комисијата.

* Глигор Караџоски и Јордан Караџоски барање за надоместок на причинета материјална штета како резултат на пожар.

Претседателот на совет Матеничарски побара повторно од координаторите да се произнесат во врска со овие две барања. Прв збор доби советникот Предраг Монев кој истакна дека согласно со приложените информации и записникот од инспекторот од извршениот увид и приложените фотографии во склоп на барањето,воочливо е дека станува збор за објект кој не служи за домување, односно станува збор за напуштена куќа, во која нема основни услови за живот, објектот служел како место за складирање и не е утврдена причината за настанатиот пожар. Поради тоа што ставката е истрошена и во моментот Општина Берово нема од каде да ги обезбеди средствата, нашиот став е да се известат барателите за тоа. Збор доби советничката Славица Фурнаџиска, која истакана дека ставот е речиси идентичен, за несреќа оваа година се соочивме со многу барања за помош за лекување и сите расположливи средства што беа предвидени се во поголем дел доделени. За збор се јави Градоначалникот истакнувајки дека доколку има некое од барањата кое е воочливо дека е приоритетно или неопходна е поддршка од советот, ќе се направат напори да се префрлат средства од некоја од ставките со измена на буџетот. Претседателот на совет истакна дека реален е ставот на Комисијата и координаторите на советничките групи, во врска со барањата кои се доставени.

-барање од Заим Сулиманов за поставување на хоризонтална сигнализација и барање за пренасочување на сообраќај однсно преименување во едносмерна улица.

Прв збор доби советникот Монев кој истакна дека барањата треба да се препратат на одделение за комунални дејности, барањата се добри, не бараат предвидување на средства и можат да се реализираат. За збор се јави Градоначалникот Пекевски кој појасни дека за да се постапи по истите треба да се предвидат средства за да се изготват планови за сообраќајно решение да се одобрат од СВР Штип па да бидат доставени до советот за донесување на одлука. Меѓутоа доколку се утврди приоритет за истите може да сепредвидат средства во донесување на буџетот за наредна година. За збор се јави Претседателот на совет кој истакна дека има повеќе вакви барања кои се доставени до Советот на истата тематика и дека најдобро е да се излезе на терен за да се утврди потребата, и согласно со насоките од одделението за комунални дејности да се да се предвидат средства во буџетот за понатамошно постапување. За збор се јави Градоначалникот Пекевски кој предложи да се одржат состаноци на оваа тема со Советот за безбедност да се поканат граѓаните и да се разгледаат потребите и можностите за реализација на истите. Зависно од Урбанистичките планови да се изготви техничка документација, и можност за изградба. Претседателот на совет ги повика координаторите да се произнесат, прв збор доби советникот Монев кој истакна ставот на советничката група е да се разгледаат барањата од страна на одделението за комунални дејности и да се изврши проценка и да се обезбедат потребните документи да бидат разгледани на состанок на комисија и да биде одлучено за неопходноста да се предвидат средства за истите. Збор доби советничката Фурнаџиска која истакна дека треба да се достават до одделението за комунални дејности и да се обезбеди потребната документација за да се одбегне заглавување во некои имотоправни ситуации. За збор се јави Градоначалникот Пекевски кој истакна дека приоритетни се улиците за кои е веќе изготвена планска документација, да се пристапи на проблемот етапно како би имале резултати. Претседателот на совет Матеничарски го потенцираше заклучокот донесен по барањата доставени до Советот за пробивање, пренасочување и поставување на патна сигнализација односно да се достават истите до одделение за комунални дејности да се прибере потребната документација на истите и да се разгледаат повторно на некоја од наредните седници на Совет.

• Поставување на хоризонтална сигнализација на ул.„ Прохор Пчински“ од спојот со „23-Август“ Берово се до филтер станицата; - Барање бр. 09-3438/1 од 22.10.2020 година.

• Преименување на дел на улицата „23-Август“ Берово во еднонасочен начин на сообраќај; - Барање бр.09-3439/1 од 22.10.2020 година.

• Пробивање на ул. „Ленинова“ и спојување со ул. „Ѓорѓи Димитров“ во Берово; - Барање бр. 09-3508/1 од 29.10.2020 година

• Реконструкција на ул. „4-ти јули“ Берово; - Барање бр.09-3574/1 од 04.11.2020 година.

• Барање/Известување во врска со констатирани актуелни проблеми во областа на сообраќајот; - Барање БР. 09-3625/1 ОД 09.11.2020 година.

* Барање/известување од АХВ Берово, за благосостојба на животните

За збор се јави Градоначалникот Пекевски кој истакна дека Во тек е постапка за избор на оператор кој ќе изврши заловување и стерилизација на 30 женки кучиња, со О Д Л У К А за субвенционирање на 100 % од трошоците за стерилизација на 30 женки-кучиња на територијата на општина Берово во текот на 2020 година.

Дневниот ред беше исцрпен , Седницата заврши во 17:45 часот

Усвоен со

Бр.09-4308/1

29.12.2020 година

Берово

*Записничар, Претседател на Совет,*

*Катерина Михајлоска Јован Матеничарски*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*